**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**OIB: 13567291238**

**Obrazloženje II. Izmjena i dopuna Financijskog plana za 2019.g.**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene, prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine. U školskoj godini 2019./2020. nastavu polazi 819 učenika raspoređenih u 41 razredni odjel. Školska zgrada u Starigradu sagrađena je 1954. godine, a nastava je organizirana za 92 učenika u 4 razredna odjela. Zgrada u Bakovčicama je izgrađena 1954. godine. U njoj 4 učenika polazi nastavu u jednom kombiniranom razrednom odjelu. U Matičnoj školi rad se odvija u 25 učionica od kojih su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta.

Osnovna škola „Braća Radić“ na početku šk. god. 2019./2020. broji 98 djelatnika, od toga 22 učitelja razredne nastave, 45 učitelja predmetne nastave, 5 stručnih suradnika, 2 pripravnika, 6 pomoćnika u nastavi i 18 ostalih djelatnika, od toga su 5 učiteljice savjetnice, 3 učiteljice mentorice i 4 voditelja Županijskih stručnih vijeća (matematike, informatike, razredne nastave i engleskog jezika).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijelo životnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe s razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**3. Usklađenost ciljeva, strategije i programa s dokumentima dugoročnog razvoja**

 Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

**4. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18), Zakon o ustanovama (NN 76/93, 29/97, 47/99, 35/08), Zakon o proračunu (NN 87/08, 136/12 i 15/15).
* Upute za izradu II. Izmjena i dopuna financijskog plana za 2019. godinu Grada Koprivnice od 15.11.2019., KLASA: 400-06/19-01/0013, URBROJ: 2137/01-06/8-19-1
* Godišnji plan i program rada škole za školsku godinu 2018./2019., 2019./2020.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2018./2019., 2019./2020.

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST A300202 DECENTRALIZIRANE FUNKCIJE OSNOVNOŠKOLSKOG ODGOJA I OBRAZOVANJA**

U ovoj aktivnosti su uvršteni metodološki manjkovi za decentralizirana sredstva po godišnjem obračunu u iznosu od 123.343,00 kn za materijalne rashode i 180.840,00 kn za rashode nabave nefinancijske imovine. Plan je povećan na pozicijama službenih putovanja, stručnog usavršavanja, materijala za tekuće i investicijsko održavanje, sitnog inventara i auto guma, uslugama tekućeg i investicijskog održavanja, uslugama promidžbe i informiranja, zakupnina i najamnina, računalnim uslugama i bankarskim uslugama kako bi imali dovoljno sredstava do kraja godine. Za iznose povećanja smo smanjili neke od pozicija: ostale naknade troškova zaposlenima, uredski materijal, službena radna i zaštitna odjeća, prijevoz učenika, intelektualne i osobne usluge, ostale usluge, premije osiguranja, pristojbe i naknade, ostale nespomenute rashode poslovanja i zatezne kamate. Od investicijskih ulaganja do kraja godine planiramo sanirati zidić ispred razredne nastave, pokrečiti hodnik ispred dvorane te hodnik kod administrativnog osoblja i stručne službe, brušenje parketa u PŠ Starigrad i PŠ Bakovčice, zamjena filtera na rekuperatorima, godišnje ispitivanje vanjske hidrantske mreže i ispušnih plinova, godišnje ispitivanje Koprivnice Plina, zamjenu stolarije na stanu na Trgu Eugena Kumičića te zamjenu stolarije na pultu gdje se preuzima hrana, popravak vodovodne instalacije u školskoj kuhinji. Ukupni iznos na skupini 3 se nije mijenjao.

U sklopu skupine 4 je smanjenje sredstava na postrojenju i opremi tj. povećanje sredstava na uređajima, strojevima i opremi za ostale namjene kako bi se izjednačio plan sa realizacijom. Na poziciji sportske opreme se planira kupnja strunjača za školsku dvoranu, a na uredskoj opremi i namještaju, realizacija nabave namještaja za tehničku kulturu te školsku knjižnicu.

**AKTIVNOST K300207 DODATNA ULAGANJA U OŠ BRAĆA RADIĆ**

U ovoj aktivnosti je smanjenje plana za 18.160,00 kn radi izjednačavanja plana s realizacijom, a sredstva će se utrošiti na postavljanje video nadzora i ograde oko škole. Provedena je jednostavna nabava za navedena ulaganja i plan odgovara dostavljenim ponudama u natječaju. Ostatak sredstava je prebačen na Aktivnost A300202 radi potrošnje sredstava na kupnju sportske opreme.

**PROGRAM 3003 DODATNI PROGRAM ODGOJA I OBRAZOVANJA**

**AKTIVNOST A300302 ŠKOLA PLIVANJA**

U ovoj aktivnosti je smanjenje plana za 1.115,00 kn sukladno realizaciji škole plivanja za školsku godinu 2018./2019..

**AKTIVNOST A300317 REDOVNA DJELATNOST OSNOVNIH ŠKOLA**

U ovoj aktivnosti je sukladno realizaciji smanjenje plana za 230,00 kn i to na poziciji Naknada osobama van radnog odnosa – prijevoz (za osobu na stručnom usavršavanju). U aktivnost je uvršten i metodološki manjak po godišnjem obračunu u iznosu od 216,00 kn.

**AKTIVNOST A300306 SLOBODNE AKTIVNOSTI I ŠKOLSKA NATJECANJA**

U ovoj aktivnosti je smanjenje plana u ukupnom iznosu od 2.178,00 kn, a sukladno realizaciji za 2019. godinu. U aktivnost je uvršten i metodološki manjak po godišnjem obračunu u iznosu od 971,00 kn za međuopćinska natjecanja.

**AKTIVNOST A300323 UNAPREĐENJE STANDARDA U ŠKOLAMA OŠ „BRAĆA RADIĆ“**

U sklopu ove aktivnosti je povećanje sredstava u iznosu 548.978,00 kn, a sve u skladu s realizacijom. Povećanje se najviše odnosi na nabavu udžbenika za sve učenike škole u iznosu od 553.000,00 kn, a čiji rashodi su knjiženi unutar ove aktivnosti te knjiga za školsku knjižnicu u iznosu od 8.000,00 kn koja sredstva smo također primili od Ministarstva. Od kapitalnih donacija, kao veće stavke povećanja plana, knjižit će se računala koje je Područna škola Starigrad dobila u nagradnom natječaju HEP-a. Veće povećanje je na Ostalim nespomenutim rashodima poslovanja gdje se knjiži nabava majica za učenike škole koja je za 10.000,00 kn veća u odnosu na početni plan. Veće smanjenje je na poziciji Osoba na stručnom usavršavanju jer nismo zaposlili nove osobe u 2019. godini. Ostala smanjenja unutar ove aktivnosti su napravljena sukladno realizaciji po pozicijama.

**AKTIVNOST A300332 EU PROJEKTI**

S obzirom da kroz cijelu godinu nije bilo realizacije na Aktivnosti EU projekata, a ne planiramo ni do kraja godine, predlažemo plan svesti na nulu.

**AKTIVNOST A 300339 ODJEK III - OŠ "BRAĆA RADIĆ" 2018./2019.**

U ovoj aktivnosti je smanjenje plana u ukupnom iznosu od 24.885,00 kn, a sukladno realizaciji za 2018./2019. školsku godinu. U aktivnost je uvršten i manjak po godišnjem obračunu u iznosu od 29.933,00 kn za plaću iz 12.-og mjeseca 2018. godine.

**AKTIVNOST A300340 ODJEK III - OŠ "BRAĆA RADIĆ" 2019./2020.**

U sklopu ove aktivnosti je smanjenje plana za 22.330,00 kn što bi trebalo biti dovoljno za plaće i službena putovanja pomoćnika u nastavi do kraja 2019. godine.

**AKTIVNOST: 900002 COP - OŠ "Braća Radić"**

Aktivnost COP-a je uvećana za 379.000,00 kn, a sve zbog većih izdataka za plaće zbog povećanja osnovice 01. rujna 2019. godine.

Koprivnica, 27.12.2019.

Izradila: Ravnatelj:

Andreja Eršetić Krešo Grgac, prof.